Hyvästi ennen aamua

Hyvästi ennen aamua on suomalainen draamaelokuva vuodelta 1989. Sen käsikirjoitti, tuotti ja ohjasi Jorma Kalliokoski, jonka ainoaksi ohjaustyöksi elokuva jäi. 

Elokuva kertoo ikääntyvästä ja alkoholisoituneesta rockmuusikosta (Jarkko Rantanen), joka asuu tyttärensä (Anna Haaranen) luona ja haaveilee paluusta esiintymislavoille. Katso-lehden Antti Lindqvist kiteytti vähätapahtumaisena pitämänsä elokuvan juonen otsikoksi ”Juoppo laulaja raiskasi tyttärensä”.

Reijo Hirvelän elokuvaan tekemä musiikki julkaistiin albumina.

Rooleissa

Vastaanotto
Hyvästi ennen aamua sai enimmäkseen kriittisiä arvioita tuotannollisesta epätasaisuudestaan ja sosiaalipornoa muistuttavasta käsittelytavastaan. Joidenkin kriitikoiden mielestä elokuva nosti kyllä tärkeitä teemoja esiin, muttei juuri pohtinut niitä.

Elokuva sai teatterikierroksella kolmella kopiollaan yhteensä 1 002 katsojaa, mikä oli toiseksi pienin  määrä vuoden 15:stä kotimaisesta ensi-iltaelokuvasta. Vähemmän katsojia sai vain Visa Mäkisen Ruuvit löysällä..
. Hyvästi ennen aamua on esitetty televisiossa MTV:n ohjelmistossa tammikuussa 1991, jolloin Helsingin Sanomien Mikael Fränti piti sitä kammottavana 1980-luvun suomalaiselokuvan pohjanoteerauksena. Sitä ei ole julkaistu videotallenteena, mutta se on nykyisin katsottavissa Elonetissä.

Lähteet

Aiheesta muualla
, katsottavissa kokonaisuudessaan.

Suomalaiset draamaelokuvat
Vuoden 1989 suomalaiset elokuvat